ddrg/super_eurlex huggingface dataset:
(2)

Määruse (EÜ) nr 999/2001 artiklis 15 on sätestatud, et veiste, lammaste või kitsede ning nende sperma, embrüote ja munarakkude turulelaskmise või vajaduse korral nende ekspordi suhtes kohaldatakse kõnealuse määruse VIII lisas sätestatud tingimusi. Kõnealuse lisa A peatüki A jao punkti 3.1 alapunkti a kohaselt võib liikmesriik, kellel on kogu riigi territooriumi hõlmav riiklik klassikalise skreipi kontrollimise programm (edaspidi „riiklik kontrolliprogramm“), esitada oma riikliku kontrolliprogrammi komisjonile heakskiitmiseks. Kõnealuse jao punkti 3.1 alapunkti b kohaselt võib komisjon eespool nimetatud riikliku kontrolliprogrammi heaks kiita, kui see vastab kõnealuse jao punkti 3.1 alapunktis a esitatud kriteeriumidele. Kõnealuse jao punktis 3.2 on loetletud liikmesriigid, kelle riiklikud kontrolliprogrammid on heaks kiidetud.
(4)

Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest 1 erand, mis võimaldab liikmesriikidel määrata 2017. aastaks kindlaks ühtse taotluse, toetuse- või maksetaotluste esitamise tähtpäeva ning toetusõigustetaotluste või põhitoetuskava toetusõiguste väärtuse suurendamise taotluste esitamise tähtpäeva, mis on hilisem, kui on ette nähtud kõnealustes artiklites. Kuna rakendusmääruse (EL) nr 809/2014 artikli 11 lõikes 4, artikli 15 lõigetes 2 ja 2a osutatud kuupäevad on seotud nimetatud määruse artikli 13 lõikes 1 sätestatud tähtpäevaga, tuleks teha samasugune erand eelkontrollide tulemustest ja ühtse taotluse või maksetaotluse muudatustest teatamiseks.
(9)

Peale selle on komisjon seisukohal, et Bacillus amyloliquefaciens'e tüvi FZB24 on vastavalt määruse (EÜ) nr 1107/2009 artiklile 22 madala riskiastmega toimeaine. Bacillus amyloliquefaciens'e tüvi FZB24 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Bacillus amyloliquefaciens'e tüvi FZB24 on metsiktüvi, mida leidub looduslikus keskkonnas. See ei ole inimestele ega loomadele patogeenne. Määruse (EÜ) nr 1107/2009 kohaselt heaks kiidetud kasutustest tulenev täiendav kokkupuude on inimeste, loomade ja keskkonna puhul eeldatavasti väheoluline, võrreldes tõenäoliste looduslike olukordade tulemusena eeldatavasti juba olemasolevale kokkupuutele.
(9)

Vähemalt ühe flasasulfurooni sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane flasasulfurooni heakskiitu pikendada.
(2)

Komisjoni määruse (EMÜ) nr 316/91 (3) lisa punkt 2 klassifitseerib pastöriseeritud valge pasta, mis on tuntud nimetuse all „creamed coconut“ ja valmistatud peeneks jahvatatud kookospähklituumast ning mis on üldjuhul ette nähtud kasutamiseks toidu, näiteks kastmete ja muude toiduainete valmistamisel, kombineeritud nomenklatuuri rubriiki 2008 kui muul viisil töödeldud ja mujal nimetamata pähklid. Toote klassifitseerimine kombineeritud nomenklatuuri rubriiki 0801 oli välistatud, kuna pastöriseerimine ei olnud 8. grupis lubatud.
(2)

Komisjonile esitatud teabe kohaselt on käesoleva määruse lisas osutatud kalavaru püük Euroopa Liidu lipu all sõitvate või Euroopa Liidus registreeritud laevade puhul ammendanud vahekvoodi, mis on eraldatud perioodiks enne 1. juulit 2017.
(1)

Komisjoni määrusega (EÜ) nr 180/2008 (2) on Prantsusmaal asuv Agence nationale de sécurité sanitaire de l'alimentation, de l'environnement et du travail (ANSES) koos oma loomatervishoiu ja hobuslaste haiguste laboritega määratud ELi referentlaboriks hobuslaste muude haiguste jaoks kui hobuste Aafrika katk ning määruse lisas on sätestatud selle referentlabori funktsioonid, ülesanded ja töökord koostööks liikmesriikide laboritega, kes vastutavad hobuslaste nakkushaiguste diagnoosimise eest.
(1)

Määruses (EÜ) nr 1069/2009 on sätestatud loomade ja inimeste terviseohutuse nõuded loomsete kõrvalsaaduste ja nendest saadud toodete kohta, selleks et hoida ära ja vähendada inimeste ja loomade terviseriske, mida need tooted võivad tekitada. Määruses liigitatakse need tooted erikategooriatesse vastavalt riskide tasemele ning sätestatakse nõuded nende ohutu kasutamise ja kõrvaldamise suhtes.
9

Tegevuse hetkeseis

Ühekohaline number: kood 0= tegevuse kohta on olemas abi andmise otsus, kuid toetusesaaja ei ole korraldusasutusele veel tegevusega seotud kulusid deklareerinud kood 1= tegevus on pärast osalist rakendamist peatatud (korraldusasutusele on deklareeritud teatavad tegevusega seotud kulud) kood 2= tegevus on pärast osalist rakendamist lõpetatud (korraldusasutusele on deklareeritud teatavad tegevusega seotud kulud) kood 3= tegevus on lõpule viidud (toetusesaajale on makstud kõik sellega seotud kulud) kood 4= tegevus on elluviimisel (korraldusasutusele on deklareeritud teatavad tegevusega seotud kulud) kood 5= tegevus on täielikult lõpule viidud (kuid toetusesaajale ei ole tingimata makstud kõik sellega seotud kulud)
(1)

Komisjoni direktiiviga 2008/127/EÜ (2) kanti toimeaine metüülnonüülketoon nõukogu direktiivi 91/414/EMÜ (3) I lisasse. Komisjoni rakendusmäärusega (EL) nr 608/2012 (4) on nõutud, et teavitaja, kelle taotluse alusel lisati metüülnonüülketoon kõnealuse direktiivi lisasse, peab esitama kinnitavat lisateavet a) imetajate toksikoloogia ja ökotoksikoloogia uuringutes testitud materjali kirjelduse kohta; b) partii andmete ja valideeritud analüüsimeetodite kirjelduse kohta; c) metüülnonüülketooni säilimise ja toime asjakohase hindamise kohta, ning selle võimalike muundumissaaduste kohta keskkonnas ning d) vee- ja maismaaorganisme mõjutavate riskide kohta. See teave tuli esitada 30. aprilliks 2013 punktide a ja b puhul ning 31. detsembriks 2015 punktide c ja d puhul.
„Fritz Martin Gelowicz (teiste nimedega Robert Konars, b) Markus Gebert, c) Malik, d) Benzl, e) Bentley). Aadress: Böfinger Weg 20, 89075 Ulm, Saksamaa (viimane aadress). Sünnikuupäev: a) 1.9.1979, b) 10.4.1979. Sünnikoht: a) München, Saksamaa; b) Liège, Belgia. Kodakondsus: Saksamaa. Passinumber: 7020069907 (Saksa pass, mis on väljastatud Ulmis Saksamaal, kaotas kehtivuse 11. mail 2010). Riiklik isikukood: 7020783883 (Saksa riiklik isikutunnistus, mis on välja antud Ulmis Saksamaal, kaotas kehtivuse 10.6.2008). Muu teave: a) seotud Islamic Jihad Unioniga, mida tuntakse ka nimetuse Islamic Jihad Group all; b) Seotud isikutega Daniel Martin Schneider ja Adem Yilmaz. c) kinnipeetav Saksamaal alates 2010. aasta juunist. Artikli 2a lõike 4 punktis b osutatud kuupäev: 27.10.2008.“
(3)

Samuti on vajalik kohandada maantee-, raudtee- ja siseveeteetaristu kaarte üksnes nii, et need kajastaksid võrgu valmimisel tehtud edusamme.
3)

Artiklit 9 muudetakse järgmiselt: a) lisatakse järgmine lõige: „4a. IFRSi sihtasutuse ja IASB puhul hinnatakse lõikes 3 osutatud aruandes ka nende juhtimist, eelkõige seoses läbipaistvuse, huvide konfliktide ennetamise ja ekspertide mitmekesisusega, ning meetmeid, mis on võetud huvide ulatusliku esindatuse ja avaliku aruandekohustuse tagamiseks. Peale selle tehakse kvaliteetsete raamatupidamisstandardite ning läbipaistvuse, aruandekohustuse ja usaldusväärsuse rangete standardite tagamiseks aruandes kindlaks IFRSi sihtasutuse võetud meetmed, muu hulgas üldsusele juurdepääsu tagamine dokumentidele, avatud dialoog Euroopa institutsioonide ja mitmesuguste sidusrühmadega, sidusrühmade kohtumistele esitatud läbipaistvusnõuetest johtuvalt võetud abinõud ja läbipaistvusregistrite loomine, ning antakse neile hinnang.“; b) lõige 5 asendatakse järgmisega: „5. PIOBi ja tema õigusjärglase puhul kajastatakse lõikes 3 osutatud aruandes rahastamise mitmekesistamise suundumusi ja hinnatakse seda, kuidas PIOBi töö aitab audiitori kutsealal parandada auditeerimise kvaliteeti, sealhulgas selle usaldusväärsust. Kui IFACi rahastamise osakaal ületab teataval aastal kahte kolmandikku kogu PIOBi aastasest rahastamisest, teeb komisjon ettepaneku piirata oma kõnealuse aasta osamakset maksimaalselt 300 000 euroga.“; c) lisatakse järgmine lõige: „6a. EFRAGi puhul hinnatakse lõikes 3 osutatud aruandes alates 2018. aastast järgmist: a) kas erinõuniku aruandes soovitatud laiendatud avaliku hüve kriteeriumi on eelmise aasta kinnitamisprotsessis järgitud; b) kas Euroopa Parlamenti ja nõukogu on kaasatud juba alates varasest etapist finantsaruandlusstandardite väljatöötamisse üldiselt ja eelkõige nende kinnitamise protsessi; c) kas EFRAGi rahastamisstruktuur on piisavalt mitmekesine ja tasakaalustatud, et võimaldada tal oma avaliku huvi ülesandeid sõltumatult ja tulemuslikult täita, ning d) EFRAGi juhtimist, eelkõige läbipaistvuse osas, ning samme, mis on astutud huvide ulatusliku esindatuse ja avaliku aruandekohustuse tagamiseks. Peale selle tehakse aruandes kindlaks sellised meetmed, mida EFRAG on võtnud demokraatliku aruandekohustuse, läbipaistvuse ja usaldusväärsuse rangete standardite tagamiseks ning mille sisuks on muu hulgas üldsuse juurdepääs dokumentidele, avatud dialoog Euroopa institutsioonide ja mitmesuguste sidusrühmadega, kohustuslike läbipaistvusregistrite loomine, sidusrühmade kohtumiste läbipaistvusnõuded ja töökord, eelkõige huvide konfliktide ennetamine, ning antakse neile hinnang.“
(7)

Katseprojekti ja sellele järgneva ettevalmistava meetme 2015. aastal toimunud hindamise tulemusena leiti, et poliitilised eesmärgid on üldiselt saavutatud. Finance Watch ja Better Finance on käsitlenud vastastikku täiendavaid poliitikavaldkondi ja suhelnud eri sihtrühmadega. Ühiselt on nende tegevus katnud enamiku liidu 2012. aasta järgsest finantspoliitilisest tegevuskavast ning niivõrd kui nende ressursid on lubanud, on Finance Watch ja Better Finance püüdnud oma tegevust laiendada, et katta liidusiseselt geograafiliselt laia ala.
(8)

Komisjon on kindlaks teinud, et on vaja muuta teatavate vesiviljelusloomade sööta käsitlevaid eeskirju, täpsustades, et need eeskirjad kehtivad üksnes järelkasvatuse etappidel. Sellele järeldusele jõudmisel on komisjon võtnud arvesse määruse (EÜ) nr 834/2007 artikli 15 lõike 1 punkti d alapunktiga i kehtestatud nõuet täita loomade elu eri etappide toitumuslikke vajadusi, määruse (EÜ) nr 889/2008 artikliga 25l seatud prioriteeti kasutada looduslikku sööta ning eksperdirühma arvamust.
(7)

Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei uuendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja uuendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.
(7)

Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane Beauveria bassiana tüvi NPP111B005 heaks kiita.
(1)

Üldiste tariifsete soodustuste kava (edaspidi „GSP kava“) raames soodustusi saav riik võib taotleda täiendavaid tariifseid soodustusi säästvat arengut ja head valitsemistava stimuleeriva erikorra (GSP+ erikord) raames. Selleks on määruse (EL) nr 978/2012 artikli 9 lõikega 1 kehtestatud konkreetsed toetuskõlblikkuse kriteeriumid GSP+ erikorra raames tariifsete soodustuste tegemiseks. Riiki tuleks käsitada haavatavana, kuna sealne olukord ei ole piisavalt mitmekesine ja ta ei ole rahvusvahelise kauplemissüsteemiga piisavalt integreeritud. Riik peaks olema ratifitseerinud kõik määruse (EL) nr 978/2012 VIII lisas loetletud konventsioonid ja asjaomase järelevalveasutuse viimati esitatud järeldustes ei tohiks olla märgitud, et mõne konventsiooni tõhusas rakendamises esineb tõsiseid puudusi. Riik ei tohiks olla ühegi asjaomase konventsiooni suhtes esitanud reservatsiooni, mis on selle konventsiooniga keelatud või mida määruse (EL) nr 978/2012 artikli 9 mõistes peetakse selle konventsiooni sisu ja eesmärgiga vastuolus olevaks. Riik peaks reservatsioonideta aktsepteerima iga konventsiooniga kehtestatud aruandluskohustusi ja täitma määruse (EL) nr 978/2012 artikli 9 lõike 1 punktides d, e ja f osutatud siduvaid kohustusi.
(12)

Peale selle on komisjon seisukohal, et Coniothyrium minitans'i tüvi CON/M/91-08 on vastavalt määruse (EÜ) nr 1107/2009 artiklile 22 madala riskitasemega toimeaine. Coniothyrium minitans'i tüvi CON/M/91-08 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Coniothyrium minitans'i tüvi CON/M/91-08 on keskkonnas leiduv metsiktüvi. See ei ole inimestele ega loomadele patogeenne. Määruse (EÜ) nr 1107/2009 kohaselt heaks kiidetud kasutusviisidest tulenev täiendav kokkupuude on inimeste, loomade ja keskkonna puhul eeldatavasti väheoluline, võrreldes eeldatava kokkupuutega tegelikes looduslikes oludes.
(7)

Vastavalt määruse (EÜ) nr 1331/2008 artikli 3 lõikele 2 peab komisjon selleks, et ajakohastada toidu lisaaineid käsitlevat liidu loetelu, mis on sätestatud määruse (EÜ) nr 1333/2008 II lisas, küsima Euroopa Toiduohutusametilt (edaspidi „toiduohutusamet“) arvamust, välja arvatud juhul, kui kõnealune ajakohastamine ei mõjuta inimeste tervist. Lihatoodetes on nitriteid lubatud kasutada üldistel alustel, lihavalmististes on nitritite kasutamine piiratud teatavate traditsiooniliste valmististega ning teatavate traditsiooniliste soolatud lihatoodete suhtes kehtivad erisätted. Kuna taotlus nitritite laiendatud kasutamiseks piirdub konkreetse lihavalmistisega, milles nitriteid on traditsiooniliselt kasutatud, ei eeldata, et laiendamine mõjutaks oluliselt üldist kokkupuudet nitrititega. Kuna kõnealuste lisaainete laiendatud kasutamine kujutab endast liidu loetelu sellist ajakohastamist, mis ei mõjuta inimeste tervist, puudub vajadus küsida toiduohutusameti arvamust.
(116)

Praegu kättesaadavast teabest, sealhulgas lennuettevõtja Air Zimbabwe (Pvt) Ltd suhtes tehtud EASA TCO ohutushindamist käsitlevast teabest ning CAAZi ja Air Zimbabwe (Pvt) Ltd esitatud andmetest nähtub selgelt, et lennuettevõtjal Air Zimbabwe (Pvt) Ltd on olulised puudujäägid ohutuses. Leitakse, et Air Zimbabwe (Pvt) Ltd ei ole praegu võimeline neid ohutusalaseid puudusi kõrvaldama. Air Zimbabwe (Pvt) Ltd praegused ohutusmeetmed on suures osas arengujärgus ning parandusmeetmete kava, mille Air Zimbabwe (Pvt) Ltd esitas vastusena TCO ohutushindamise käigus tehtud järeldustele, ei ole tõhus, eelkõige algpõhjuste vajaliku analüüsi osas.
(7)

Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane Beauveria bassiana tüvi 147 heaks kiita.
(4)

Euroopa Toiduohutusamet (edaspidi „amet“) jõudis oma 7. detsembri 2016. aasta arvamuses (3) järeldusele, et kavandatud kasutustingimuste juures ei avalda ei avalda sugukonda Coriobacteriaceae kuuluva mikroorganismi tüve DSM 11798 valmistis kahjulikku mõju loomade ja inimeste tervisele ega keskkonnale. Amet märkis, et sugukonda Coriobacteriaceae kuuluva mikroorganismi tüve DSM 11798 valmistise abil saab vähendada desoksünivalenooli sisaldust saastunud söödas. Amet jõudis järeldusele, et kõnealuse valmistise abil saab redutseerida 12,13-epoksürühma mitmes representatiivses trihhotetseenis ja muudes sama liiki struktuuriga mükotoksiinides, olenemata sellest, millise liigi või kategooria loomale saastunud sööta antakse. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
(3)

Kogused, mille kohta on alates 19. maist 2017 kella 13st Brüsseli aja järgi kuni 26. maini 2017 kella 13.00ni Brüsseli aja järgi esitatud impordilitsentsitaotlused, hõlmavad tariifikvoodi järjekorranumbriga 09.4306 raames olemasolevast suuremaid koguseid. Seega tuleks otsustada, kui palju impordilitsentse võib välja anda, ja määrata kindlaks asjaomase kvoodi all taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.
236.

Saji' Darwish (teise nimega Saji Jamil Darwish; Sajee Darwish; Sjaa Darwis) ( )

Sünniaeg: 11. jaanuar 1957 Auaste: kindralmajor; Süüria Araabia õhuvägi

Talle on omistatud kindralmajori auaste, ta on Süüria Araabia õhuväe 22. diviisi kõrgem ametnik ja ülem ning on olnud teenistuses pärast 2011. aasta maid. Osaleb keemiarelvade levitamises ning on Süüria Araabia õhuväe kõrgema ametnikuna vastutav vägivaldsete repressioonide eest tsiviilelanike vastu: Süüria Araabia õhuväe kõrgema ametniku ja 22. diviisi ülemana vastutab keemiarelvarünnakute eest, mille panid toime lennukid, mis kasutasid 22. diviisi kontrolli all olevaid lennuväebaase, sealhulgas rünnak Talmenesile, mille panid vastavalt ühise uurimismehhanismi aruandele toime Hamāh' lennuväebaasis asuvad valitsusvägede helikopterid.
(5)

13. juulil 2006 Euroopa Toiduohutusameti bioloogiliste ohtude teaduskomisjoni (BIOHAZ) poolt lammaste TSE-resistentsust käsitlevate aretusprogrammide kohta esitatud arvamuses (2) (edaspidi „EFSA arvamus“) leiti, et praegu määruse (EÜ) nr 999/2001 III lisa A peatüki II osa punktis 8.2 esitatud nõue, mille kohaselt tuleb pisteliselt ning olenevalt liikmesriigi lambapopulatsiooni suurusest määrata aastas 100 või 600 lamba genotüüp, on ebapiisav selleks, et teha seiret, kuidas aretusprogramm mõjutab liikmesriigi kogu lambapopulatsiooni, sest nõutava valimi suurus on väike. EFSA arvamuses soovitati suurendada valimit ja märgiti, et kui oletada, et seire abil tehakse kindlaks genotüübi 50 % esinemissagedus, on vaja igal aastal testida 1 560 looma, et tuvastada genotüübi esinemissageduse 5 % muutumine 95 % usaldatavustaseme korral. Kuna aga on ebatõenäoline, et kogu lambapopulatsiooni hulgas toimub aasta jooksul genotüübi esinemissageduse 5 % muutus, on asjakohane määrata genotüüpi pisteliselt iga kolme aasta tagant.
(9)

Seega on asjakohane lubada kasutada butaani (E 943a), isobutaani (E 943b) ja propaani (E 944) propellentidena II ja III rühma toiduvärvivalmististes, nagu need on määratletud määruse (EÜ) nr 1333/2008 II lisa C osas. Pidades silmas süttimisohtu ja aega, mis kulub propellendijääkide vähenemiseks alla piirmäära 1 mg/kg, on asjakohane anda luba üksnes kutsealaseks kasutamiseks, et tagada standarditud tootmisprotokollide järgimine ning piisav aeg pihustamise ja tarbimise vahel, vastamaks lubatavale jääkide piirnormile.
(12)

Komisjon on kätte saanud ja läbi vaadanud kontrollija „Florida Certified Organic Growers and Consumers, Inc. (FOG), DBA as Quality Certification Services (QCS)“ taotluse oma erisuste muutmiseks. Saadud teabe põhjal on komisjon jõudnud järeldusele, et A-, C- ja D-tootekategooria osas on põhjendatud kõnealuse kontrollija tunnustamise geograafilise kohaldamisala laiendamine Indoneesiale.
(7)

Vastavalt määruse (EÜ) nr 1331/2008 artikli 3 lõikele 2 peab komisjon selleks, et ajakohastada toidu lisaaineid käsitlevat liidu loetelu, mis on sätestatud määruse (EÜ) nr 1333/2008 II lisas, küsima Euroopa Toiduohutusametilt (edaspidi „toiduohutusamet“) arvamust, välja arvatud juhul, kui kõnealune ajakohastamine ei mõjuta inimeste tervist. Fosfaatide kasutamine toidu lisaainena on lubatud paljude toiduainete puhul. Fosfaatide ohutust hindas toidu teaduskomitee, kes kehtestas maksimaalseks lubatud päevaseks tarbitavaks koguseks 70 mg kehamassi kg kohta (4) (väljendatud fosforina). Kuna taotlus fosfaatide laiendatud kasutamiseks piirdub mõne konkreetse tootega, milles fosfaate on traditsiooniliselt kasutatud, ei eeldata, et laiendamine mõjutaks oluliselt üldist kokkupuudet fosfaatidega. Kuna kõnealuste lisaainete laiendatud kasutamine kujutab endast liidu loetelu sellist ajakohastamist, mis ei mõjuta inimeste tervist, puudub vajadus küsida toiduohutusameti arvamust.
(1)

Nõukogu määruses (EÜ) nr 539/2001 (2) on loetletud kolmandad riigid, kelle kodanikel peab liikmesriikide välispiiride ületamisel olema viisa, ja need kolmandad riigid, kelle kodanikud on sellest nõudest vabastatud. I ja II lisas esitatud kolmandate riikide nimekirjad peaksid praegu ja edaspidi vastama määruses (EÜ) nr 539/2001 sätestatud kriteeriumitele. Kui see on asjakohane, tuleks viited kolmandatele riikidele, kelle puhul on olukord seoses kõnealuste kriteeriumitega muutunud, kanda ühest lisast teise.
LISA

Määruse (EÜ) nr 881/2002 I lisa pealkirja „Juriidilised isikud, rühmitused ja üksused“ all asendatakse „Al-Nusrah Front for the People of the Levant (teiste nimedega a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network); g) Levantine Mujahideen on the Battlefields of Jihad). Muu teave: a) Tegutseb Süürias; b) Oli varem loetelus 30. maist 2013 kuni 13. maini 2014 Al-Qaida in Iraq teise nimena. Artikli 2a lõike 4 punktis b osutatud kuupäev: 14.5.2014.“ järgmisega:

„Al-Nusrah Front for the People of the Levant (teiste nimedega a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network); g) Levantine Mujahideen on the Battlefields of Jihad; h) Jabhat Fath al Sham; i) Jabhat Fath al-Sham; j) Jabhat Fatah al-Sham; k) Jabhat Fateh Al-Sham; l) Fatah al-Sham Front; m) Fateh al-Sham Front); n) Conquest of the Levant Front; o) The Front for the Liberation of al Sham; p) Front for the Conquest of Syria/the Levant; q) Front for the Liberation of the Levant; r) Front for the Conquest of Syria. Muu teave: a) Tegutseb Süüria Araabia Vabariigis b) Iraagis; c) Oli varem 30. maist 2013 kuni 13. maini 2014 loetelus nime all Al-Qaida in Iraq. Artikli 7d lõike 2 punktis i osutatud kuupäev: 14.5.2014.“
2)

Artikli 7 lõike 4 teises lõigus asendatakse sõnad „[Commission Delegated Regulation (EU) 2015/2446 establishing transitional rules for certain provisions of Regulation (EU) No 952/2013 of the European Parliament and of the Council of 9 October 2013 laying down the Union Customs Code where the relevant electronic systems are not yet operational]“ sõnadega „delegeeritud määruse (EL) 2016/341“.
(1)

Rahapoliitiliste ülesannete täitmine ja riigivõla haldamine mõjutavad ühiselt intressituru toimimist, mida tuleks nende kahe funktsiooni tulemusliku täitmise tagamiseks koordineerida. Liidu keskpangad ja muud riigivõlga haldavad liidu ametiasutused on jäetud välja määruse (EL) nr 648/2012 kohaldamisalast, et mitte takistada nende võimet täita ühist huvi pakkuvaid ülesandeid, mistõttu teistsuguste eeskirjade kohaldamine kolmandate riikide üksuste suhtes, mis täidavad selliseid funktsioone, pärsiks nende tulemuslikkust. Selleks et kolmandate riikide keskpangad ja muud ametiasutused, mille ülesanne on riigivõla haldamine või mis on kaasatud riigivõla haldamisse, saaksid asjakohaselt jätkata oma ülesannete täitmist, tuleks määruse (EL) nr 648/2012 kohaldamisest vabastada ka need kolmandate riikide ametiasutused, mille ülesanne on riigivõla haldamine või mis on kaasatud riigivõla haldamisse.
a)

lõige 6 asendatakse järgmisega: „6. Pädev asutus, kes annab loa kooskõlas lõike 1 punktiga a, tagab, et taotleja on esitanud lõppkasutust käsitleva aruande, mis on toodud IIa lisas või esitatud samaväärses dokumendis, mis sisaldab iga tarnitud eseme puhul teavet lõppkasutuse ja aluspõhimõttena lõppkasutuse asukoha kohta, v.a juhul, kui tegemist on ajutise ekspordiga.“;